
Lraw Canrapn, deg blethodd aur gadwyn yn llon, 
Ac arni gosododd hardd gwlwm; 

A mab Ynys, Cynon ymrwymodd â hon, 
Mewn undeb â merch Aberpergwm : 

Mae'r Delyn a'r Awen trwy hyn yn cael gwledd, 
Gan fiwsig, Cwm Nedd sy'n adseinio ; 

A'r Cynon sy'n canu caniadau llawn hedd, 
A bryniau Morganwg yn dawnsio. 


Dolenau dwy linach goleddol i'n hiaith, 
Lwyr assiwyd ar eingion anwyldeb; 

Curiadau gordd serch a gyflawnodd y gwaith, 
Ac â swyn cabolwyd yr undeb : 

Ac felly trwy assio'r ddwy gadwyn yn un, 
Yn ngweithfa ddihalog dwy galon, 

Fe ddaeth Aberpergwm yn mynwes y fun, 
I gysswllt â Thŷ Ynys Cynon. 


Am hyn mae Morganwg ar flaenau ei thraed, 
Yn edrych dros ysgwydd ei masnach ; 

Gan sylwi yn llon ar gylchrediad ei Gwaed 
Breninol, yn mron ei Hen Linach : 

A theimla yn llawen wrth weled mor glir. 
Y treigla trwy'r oesau'n olynol; 

Gan gadw'n ddi-halog, coethedig, a phur, 
Heb gymysg âg un gwaed estronol. 


Gwythienau Cymreig yw y llwybrau a fŷn, 
Bob amser yn redle naturiol ; 

A chafwyd un prawf ychwanegol o hyn, 
Ar ddydd y briodas bresenol :— 

Dwy"'galon yn berwi o serch at eu gwlad— 
Dwy galon orseddwyd âg urddas— 

Dwy'galon heb wybod am goledd un brâd, 
Goronwyd dan gwlwm priodas. 





Praff golofn gadarn dan nenfwd ein hiaith 
Bob amser y caed Aberpergwm ; 

A mynîymhyfrydu o hyd yn y gwaith, 
O'i dal rhag ei sathru gan orthrwm : 

A chaed Ynys Cynon yn golofn gref, 
I gynal i fyny'n defodau ; 

Hoff nawdd i'n llenyddiaeth fu Alaw, ac ef 
Oedd addurn ein prif Eisteddfodau. 





Ac weithian fe roed y ddwy golofn yn un, 
Ar gedyrn sylfeini o gariad ; 

A gwena Morganwg wrth weled ei llun 
Mewn cerfiad ar golofn yr uniad : 

A'r Awen sy'n tynu wrth linyn ei chloch 
Mewn egni, a hyn yw cyfanswm 

Ei seiniau,—“ Hawddamor i Ab Alaw Goch, 
Hawddamor i Ferch Aberpergwm.” 


O gwmwl Rhagluniaeth, bendithion i'r ddau, 
Yn freision gawodau fo'n disgyn ; 
A bydded haulllwyddiant o hyd yn parhau, 
I wenu yn siriol ar Miscyn :— 
Boed blodau llawenydd yn addurn i'r fan, 
A changau Pren Cysur yn ffrwytho; 
Gan ddwyn sypiau llonder yn gyson i ran 
Y teulu fo yn ei breswylio. 


Awelon hyfrydwch, heb un corwynt croes, 
Fo arnynt yn chwythu yn gyson ; 

A bydded eu cynnydd holl ddyddiau eu hoes, 
Yn chwyddo fel tônau yr eigion: 

Boed mur o ddedwyddwch o'u hamgylch o hyd, 
Ac hawddfyd ddylifo i'w meddiant ; 

Eu bwrdd'fyddo'n llwythog o frasder y byd, 
A'u bywyd yn hedd ac yn fwyniant. 

Tra pery blynyddoedd eu bywyd, parhaed 
Eu dyddiau yn llawn o orfoledd 

A rhinwedd fo'n risiau dan wadnau eu traed, 
I ddringo i binacl anrhydedd : 

Dyrchafer eu clodydd â thafod ein hiaith, 
A'u henwau fo'n hyfryd arogli 

Yn ffroenau Gwyllt Walia, a boddus fo'u taith, 
I fyny ar brif-ffordd daioni. 

Dwfn-gerfier eu henwau ar galon eu gwlad, 
I'w cadw mewn parch cyssegredig ; 
A bri cenedlaethol fo'n goron i'w had, 
Hyd derfyn yr oesoedd pellenig : 
A phan ddaw ei gyrfa ddaiarol i ben, 
Boed iddynt gael bythol gyd-orphwys ; 
A byw yn dragwyddol ar ffrwythau y Pren 
Sy'n fywyd i'r Nefol Baradwys. 

